August Thorvald Deinboll

August Thorvald Deinboll (født 14. juni 1810 i Holmestrand, død 25. april 1900 i Tysnes) var en norsk prest og kvinnesaksforkjemper. Deinboll studerte teologi etter ønske fra faren, og ble kjent for sitt engasjement i sosiale spørsmål og som forkjemper for kvinners rettigheter. Han var den første ordføreren i Dverberg kommune. Han var sogneprest i Strømsø og Tangen (Drammen) fra 1864 til 1881. Deinboll var opprinnelig særlig opptatt av kvinners økonomiske uavhengighet, og ble gjennom kontakten med kvinnesaksbevegelsen også en ivrig forkjemper for kvinners stemmerett. Han ble utnevnt til æresmedlem i Norsk Kvinnesaksforening i 1896, som foreningens andre æresmedlem etter Camilla Collett. Gina Krog omtalte Deinboll som «en varm ven af kvindernes sag» og «en af de vise oldinge, man læser om i de gamle bøger, men som man sjelden ser, der steg frem for folket og lagde sit ord i vegtskaalen, naar de moralske værdier skulde veies».

Referanser

Norske lutherske prester
Medlemmer av Norsk Kvinnesaksforening
Personer fra Holmestrand kommune